К О Н К У Р С „КУКЕРИ“ 2023
Народно читалище „Съгласие 1905″ гр. Българово и Кметство гр. Българово, Община Бургас, обявяват Петнадесети национален конкурс за детско творчество „КУКЕРИ“. 
Целта на конкурса е да запознае децата с традиционните български обичаи и маскарадни игри, да провокира и поощри интереса им към богатия български фолклор, да даде възможност за изява на детската фантазия, чрез интерпретация на народното творчество, за да приобщи подрастващите към богатството и мъдростта на народните традиции. В източна България кукери играят до Заговезни, затова темата на конкурса обединява традициите за почитане и на двата празника.
Очакваме рисунки, фотографии, видеоклипове, стихове и есета посветени на подготовката и провеждането на Кукерски игри, на обичаите „хамкане“ и „прошка“ на Сирни заговезни, или на сцени запечатали мигове на прошка, помирение и извинение.
В конкурса могат да участват деца на възраст от 5 до 18 години от цялата страна, разделени в три възрастови групи. Всеки участник може да изпрати до две творби в следните категории:
 Изобразително изкуство – рисунка (графика, акварел, темпера, акрил и др.) във формат А3 или А4
 Приложно изкуство – маска, колаж, скулптура и др.;
 Фотография разпечатани във формат А4;
 Литература – стихотворения, есета, спомени, интервюта, приказки и други (до две страници) ( файл Word ).
Детските творби от категория Изобразително изкуство, Приложно изкуство и Фотография, очакваме на адрес: Град Българово, НЧ „Съгласие 1905“, ул.“Първи май“ №1, за конкурс „КУКЕРИ“ с данни за името и възрастта на участника, адрес, училище или школа, име, телефон и e-mail на родител или ръководител.
Фотографиите и литературните творби можете да изпратите в електронен вариант на e-mail: saglasie1905konkurs@abv.bg , като посочите името и възрастта на участника, адрес, училище или школа, име, телефон и e-mail на родител или ръководител.
Творбите, участващи в конкурса няма да бъдат върнати на авторите.
Краен срок за участие в конкурса - 17.02.2023 година. 
Във всяка категория ще бъдат раздадени първа, втора и трета награда, както и награда за най-добра школа в категорията. В конкурса за най-добра школа се допускат тези от тях, които имат поне 5 индивидуални участника. Всеки участник ще получи диплом.
Заключителният етап на конкурса ще се проведе на 26.02.2023 г. (заговезни) с изложба на детските творби в НЧ „съгласие 1905“, награждаване на победителите и кукерски игри на площада в град Българово.

Повече информация за конкурса: Веселка Йорданова – 0884 704413
e-mail: saglasie1905@abv.bg 


